**JELGAVAS VALSTSPILSĒTAS PAŠVALDĪBAS 2023. GADA 23. FEBRUĀRA**

**SAISTOŠO NOTEIKUMU NR.\_\_\_\_\_\_\_\_\_**

**“JELGAVAS VALSTSPILSĒTAS PAŠVALDĪBAS NOLIKUMS”**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums | 1. Saistošo noteikumu projekts "Jelgavas valstspilsētas pašvaldības nolikums" (turpmāk arī nolikuma projekts) izstrādāts ar mērķi izdot [Pašvaldības likumā](https://likumi.lv/ta/id/336956-pasvaldibu-likums) ietvertajam pilnvarojumam atbilstošu Jelgavas valstspilsētas pašvaldības (turpmāk – pašvaldība) nolikumu, nosakot pašvaldības institucionālo sistēmu un darba organizāciju, kas skaidrāk nodala lēmējvaru no izpildvaras un nosaka skaidru kompetenču un funkciju sadali. 2. Šobrīd spēkā esošais Jelgavas valstspilsētas pašvaldības nolikums ir izdots pamatojoties uz likuma "[Par pašvaldībām](https://likumi.lv/ta/id/57255-par-pasvaldibam)" normu pamata, kas ir zaudējušas spēku, kā rezultātā nolikums ir piemērojams pamatojoties uz Pašvaldību likuma pārejas noteikumu 6.punktu, ciktāl tas nav pretrunā ar Pašvaldību likumu, bet ne ilgāk kā līdz 2024. gada 30. jūnijam. 3. Saistošo noteikumu projekts nosaka pašvaldības institucionālo sistēmu un darba organizāciju.   Pašvaldības institucionālo sistēmu veido dome, komitejas un pašvaldības administrācija ar tās iestādēm, komisijām, padomēm, darba grupām un amatpersonām.   1. Nolikuma projektā ietvertās normas izstrādātas atbilstoši Pašvaldības likumā dotā pilnvarojuma apjomam, nosakot:    1. domes priekšsēdētāja vietnieku skaitu, kompetenci un domes priekšsēdētāja aizvietošanas kārtību;    2. komitejas, to kompetenci (papildus tai, kas noteikta likumā) un skaitlisko sastāvu;    3. pašvaldības administrācijas struktūru;    4. pašvaldības iestādes “Centrālās pārvalde” funkcijas (papildus tām, kas noteiktas likumā);    5. pašvaldības izpilddirektora pilnvaras (papildus tām, kas noteiktas likumā);    6. pašvaldības izpilddirektora vietnieku skaitu;    7. domes lēmumu projektu publisko pieejamību;    8. tiešsaistes videokonferences sarunu rīka izmantošanas gadījumus domes un tās komiteju sēdēs;    9. saistošo noteikumu projektu un tam pievienoto paskaidrojuma rakstu publicēšanas kārtību sabiedrības viedokļa noskaidrošanai;    10. publisko tiesību līgumu noslēgšanas procedūru;    11. apmeklētāju pieņemšanas un iesniegumu izskatīšanas kārtību;    12. amatpersonu rīcību ar pašvaldības mantu un finanšu resursiem;    13. sadarbību ar pilsoniskās sabiedrības organizācijām (biedrībām un nodibinājumiem);    14. publiskās apspriešanas organizēšanas kārtību;    15. iedzīvotāju piedalīšanos domes un tās komiteju sēdēs;    16. pašvaldības administrācijas izdoto administratīvo aktu apstrīdēšanas kārtību. |
| 1. Fiskālā ietekme uz pašvaldības budžetu | 1. Saistošo noteikumu īstenošanas fiskālās ietekmes prognoze uz pašvaldības budžetu:    1. nav ietekmes uz ieņēmumu daļu;    2. nav ietekmes uz izdevumu daļu, ņemot vērā, ka:       * 1. nav paredzēts mainīt pašvaldības iestāde “Sabiedriskais centrs” biedrībām un nodibinājumiem sniegtā atbalsta apjomu telpu nodrošināšanā.   Šobrīd pašvaldības administratīvajā teritorijā reģistrētām biedrībām un nodibinājumiem aktivitāšu īstenošanai tiek piedāvātas minētās iestādes telpas;   * + - 1. nolikuma projektā ietvertie pašvaldības sadarbības pasākumi ar pilsoniskās sabiedrības organizācijām šobrīd jau pastāv un finanšu līdzekļu piešķiršanai minētajām organizācijām tiek rīkots atklāts konkurss, kura ietvaros domes izveidota komisija izvērtē iesniegtos konkursa projektus un piešķir finansējumu.   Šim mērķim dome piešķir finanšu līdzekļus katram budžeta gadam.  2022.gadā draudzēm un nodibinājumiem tika piešķirti 112 550 *euro*. 2023.gadā finansējums projektu realizācijai ir plānots 102 000 *euro* apmērā;   * 1. ietekme uz citām pozīcijām budžeta ieņēmumu vai izdevumu daļā nav paredzēta. |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | 1. Sociālā ietekme – tiks veicināta sabiedrības iesaiste pašvaldības darbā. 2. Nav ietekmes uz vidi. 3. Nav ietekmes uz iedzīvotāju veselību. 4. Nav ietekmes uz uzņēmējdarbības vidi pašvaldības teritorijā, kā arī uz konkurenci.   Sniegtais atbalsts pilsoniskās sabiedrības organizācijām neietekmēs uzņēmējdarbības vidi, jo šīs organizācijas ir brīvprātīgas personu apvienības, kas nodibinātas, lai sasniegtu statūtos noteikto mērķi un kam nav pelņas gūšanas rakstura. Tās darbojas ar mērķi pārstāvēt un aizstāvēt pilsoniskās sabiedrības kopējās intereses dažādās darbības jomās: pilsonisko tiesību un cilvēktiesību aizsardzībā, humānajā palīdzībā, dzimumu līdztiesībā, sociālajā un vides aizsardzībā, kā arī citās nozīmīgās sabiedrības un indivīda dzīves sfērās.   1. Nav ietekmes uz konkurenci.   Atbalsta aktivitātes tiek īstenotas atklāta konkursa rezultātā. |
| 1. Ietekme uz administratīvajām procedūrām un to izmaksām | 1. Neietekmē. Līdzšinējā kārtība netiek mainīta. |
| 1. Ietekme uz pašvaldības funkcijām un cilvēkresursiem | 1. Sakarā ar saistošo noteikumu izpildi tiks noteikti jauni pienākumi vai uzdevumi esošajiem darbiniekiem, jo pašvaldībai saskaņā ar Pašvaldību likumu ir palielinājies noteikto funkciju un uzdevumu apjoms. |
| 1. Informācija par izpildes nodrošināšanu | 1. Saistošo noteikumu izpildē ir paredzēts izveidot jaunu institūciju - Administratīvo aktu apstrīdēšanas komisiju, kuras kompetencē būs izskatīt pašvaldības administrācijas izdotos administratīvos aktus un faktisko rīcību. |
| 1. Prasību un izmaksu samērīgums pret ieguvumiem, ko sniedz mērķa sasniegšana | 1. Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai. |
| 1. Izstrādes gaitā veiktās konsultācijas ar privātpersonām un institūcijām | 1. Saistošo noteikumu projekts un tam pievienotais paskaidrojuma raksts 27.01.2023. publicēts pašvaldības oficiālajā tīmekļvietnē [www.jelgava.lv](http://www.jelgava.lv) sabiedrības viedokļa noskaidrošanai, paredzot termiņu viedokļu sniegšanai līdz 12.02.2023. 2. Saņemtos viedokļus par saistošo noteikumu projektu pašvaldība apkopos (apkopojumā norādot iesniedzējus, vērā ņemtos viedokļus, vērā neņemtos viedokļus, pamatojumu) un atspoguļos šajā paskaidrojuma rakstā. |

Domes priekšsēdētājs A.Rāviņš